El vi i la vinya a Olèrdola. Tres mil·lennis d’història compartida – Arqueoblog\nVista aèria d’Olèrdola amb feixes dins i fora muralles, així com al fondo de la Seguera (Arxiu MAC-Olèrdola MO.OL.0205).\nTríade Serveis Culturals / ECLOC-UB\nConservadora del Museu d’Arqueologia de Catalunya\nLa vinya constitueix un tret identificador del paisatge del Penedès actual. Es tracta del principal conreu en aquest territori històric i és, de llarg, la zona del Principat on hi ha un nombre més gran d’hectàrees conreades.\nLa vitivinicultura és indissociable del Penedès avui, però ha estat així durant generacions i generacions, segles i fins i tot mil·lennis. Ha acabat forjant tant el paisatge, amb terrasses de vinyes tradicionalment delimitades per marges de pedra seca, com el tarannà dels seus habitants. Els vins tranquils i escumosos actuals han estat precedits pels vins a doll i els aiguardents d’època moderna i, més enrere, pels vins medievals, els romans i els ibers. Però les arrels de la vinya parteixen encara de més enllà, i és que el Penedès fou un dels principals bressols del conreu de la vinya a tota la península Ibèrica. Amb les dades actuals sabem que els fenicis instal·lats al sud de la Península van ser els qui, entorn del segle VII aC introduïren el vi i la vinya a casa nostra. Poc després, arribava vi grec i etrusc pel nord, des de la colònia grega d’Emporion (Empúries).\nLes elits locals iberes, que tenien contactes comercials amb les cultures semita i grega, van ser els consumidors d’aquest vi que arribava en àmfores fa més de dos mil·lennis i mig. Alhora, van ser els primers promotors de la viticultura en aquest territori. Al Penedès dos són els jaciments que palesen l’arribada de la vitivinicultura en una època tan remota: el Turó de la Font de la Canya (Avinyonet del Penedès), segurament el que en els darrers anys ha proporcionat més dades, i Olèrdola (fig. 1).\nFig. 1. Vista aèria amb l’església de Santa Maria en primer pla i de Sant Miquel al fons (Foto, Ivor Kranjec i Jelena Behain, Projecte ECLOC, Arxiu MAC-Olèrdola IA.16.0267).\nLes excavacions realitzades discontínuament entre els anys 1984 i 2006 a la zona de l’entrada al recinte emmurallat d’Olèrdola (sector 01) varen permetre recuperar un important conjunt de restes datables en el segle VII aC, entre les quals trobem llavors de Vitis vinífera, tant carbonitzades com mineralitzades, així com carbons procedents de ceps cremats. S’han recuperat, també d’aquesta època, fragments d’àmfores fenícies de l’estret de Gibraltar utilitzades per transportar el vi.\nLa presència d’aquestes restes es manté durant època ibèrica, però en aquest moment augmenta exponencialment el nombre d’àmfores. Dues terceres parts d’aquests recipients de transport marítim identificats són de producció ibera (65%), mentre que la resta són importacions d’arreu de la Mediterrània (35%). Les primeres, utilitzades a Olèrdola entre els segles V-IV i I aC, són, de fet, una imitació formal de les púniques elaborades a Eivissa. Pel que fa a les importacions, en trobem de gregues, tant de l’est del Mediterrani, de massaliotes (de Massalia, Marsella), com de grecoitàliques (sud de la península Itàlica), datables entre els segles V i II aC; també d’etrusques (nord d’Itàlia), datables entre els segles V i IV aC, i de púniques, tant del centre del Mediterrani com d’Eivissa, datables entre els segles IV i II aC (fig. 2).\nFig. 2. Àmfora procedent del Mediterrani central (Foto Núria Molist, Arxiu MAC-Olèrdola IA.17.1106).\nÉs encara un enigma el contingut de les àmfores ibèriques. Les anàlisis per espectrometria en l’infraroig (FT-IR) del residu sòlid localitzat a l’interior d’una àmfora ibèrica recuperada a Olèrdola en nivells del segle II aC van mostrar que aquest residu havia estat generat per colofònia. Es tracta d’un derivat de la resina de pi que podia haver estat utilitzat per impermeabilitzar els recipients, fet documentat en el món antic.\nLa presència d’àmfores, i per tant de consum de vi, queda també palesa durant l’etapa romana d’època republicana. En el marc de les guerres sertorianes, entorn de l’any 70 aC, a Olèrdola es construí una fortificació romana. Els soldats destinats a Olèrdola no deixaren de consumir vi, com ens podíem imaginar. Es calcula que cada militar podia disposar d’un litre diari. Prova d’això són les àmfores, procedents de diferents àrees del sud d’Itàlia, documentades a Olèrdola i que, de ben segur, van servir per proveir de vi els legionaris itàlics de la fortificació. Una dada molt interessant, també, és la presència de nombrosos fragments de dolis i les seves tapadores en el jaciment. Això ens fa plantejar la hipòtesi, de moment encara no contrastada arqueològicament, de l’existència d’una taverna (thermopolium) o més d’una dins el campament romà, on els soldats consumirien vi i menjar (fig. 3).\nFig. 3. Taverna romana (Thermopolium) de Pompeia (Foto Xavier Esteve).\nHem de fer ara un salt en el temps d’un mil·lenni per tornar a trobar evidències del consum de vi i de la vinificació a Olèrdola. La civitas Olerdola fundada pel compte Sunyer al primer terç del segle X disposà de nombrosos cellers i, segurament, tavernes. Aquest és un tret diferencial de la ciutat medieval de frontera que va ser Olèrdola a l’alta edat mitjana. L’existència de cellers en les cases de les ciutats baixmedievals està àmpliament documentada a tot Europa, però es desconeixia que aquest fenomen del celler urbà comença ja al segle X.\nEn els darrers anys hem pogut identificar diferents estructures medievals dedicades a la producció i emmagatzematge de vi, dins i fora del recinte emmurallat. El primer celler que vam poder documentar va ser localitzat l’any 1989 a l’oest de la cisterna, amb dues premses i un espai de celler on es devia emplaçar una tina de fusta i un seguit de botes. Es tracta d’un gran celler, propietat probablement d’un terratinent, situat a la zona intermèdia de la ciutat on hi havia les grans infraestructures de la civitas, com la cisterna, el graner i la pedrera (fig. 4).\nFig. 4. Recreació del celler de l’oest de la cisterna (Il·lustració històrica Francesc Riart, Arxiu MAC-Olèrdola).\nCaldrà esperar fins a l’any 2013 per localitzar un segon celler. Concretament es va identificar un plat de premsa, corresponent amb probabilitat a una premsa de biga, situat en l’espai semisoterrani d’un edifici que com a mínim tenia una planta superior. En aquesta habitació també s’hi va localitzar una banqueta que podia haver servit de suport per repenjar-hi petites botes. Un fet curiós és que fins i tot podríem, amb una mica de sort, conèixer el nom del seu propietari. Sabem, gràcies a la documentació escrita, que Igiga, un dels grans terratinents que visqué a la ciutat d’Olèrdola a finals del segle X, l’any 990 donà en testament al monestir de Sant Cugat, entre altres propietats, la casa on residia, situada prop de la muralla i d’una de les torres, en la qual tenia tres tones grans, tres cups, dos cubells i tres cigas. L’emplaçament podria coincidir amb la que acabem de descriure, si bé difícilment mai no podrem assegurar que aquest era el celler d’Igiga (fig. 5).\nFig. 5. Celler situat al semisoterrani d’una casa localitzat en la intervenció arqueològica de l’any 2013 (Foto Oscar Varas, Arxiu MAC-Olèrdola IA.13.0892).\nSón molts els documents de l’època, especialment els testaments, que ens parlen de l’existència de cellers a la ciutat d’Olèrdola i de vinyes dins el terme castral, que suposarien pràcticament el 40% dels conreus al territori, fet que palesa la importància del vi en l’economia de l’època.\nA pocs metres al sud-oest de la suposada casa d’Igiga hi ha un plat de premsa de morfologia molt similar descrit en el celler d’aquesta casa. Aquest plat està connectat per un canal tallat a la roca a un petit dipòsit de decantació i des d’aquest dipòsit a un altre subterrani, segurament un cup. Aquestes estructures van ser excavades ara fa cent anys per membres de l’Institut d’Estudis Catalans.\nA finals de la dècada de 1990 i fins al 2001 s’excavaren els edificis existents al sector 01, al costat sud de l’entrada al recinte emmurallat. De les nombroses sitges medievals excavades, dues, la número 4 i la 19, acumulaven entre elles 528 granes de Vitis vinífera, fruit, segurament, de sengles premsades per a l’obtenció de vi.\nEls treballs duts a terme a partir de l’any 2014, en el marc del projecte ECLOC, han servit per fer un salt qualitatiu pel que fa al coneixement del barri fora muralles. L’any 2014, després d’uns treballs de desforestació controlada, en topografiar les restes que van quedar a la vista, es va redescobrir un conjunt d’estructures que vam poder documentar que havien estat parcialment excavades l’any 1947 per Martín Almagro, aleshores director del MAC i catedràtic d’Història de la Universitat de Barcelona, i un jove Pere de Palol, llavors professor associat. Aquest conjunt el va publicar Albert Ferrer Soler l’any 1949, i el va identificar com a dipòsits d’aigua. Amb les estructures a la vista, tot i que novament estaven emplenades de terra i pedres, vam poder distingir un plat de premsa connectat per canals a un conjunt de tres dipòsits. Amb els treballs d’excavació, duts a terme en intervencions arqueològiques en forma d’Arqueocasal amb la participació de nois i noies de l’entorn, finalment hem identificat un celler amb diferents estructures tallades a la roca. Aquest conjunt està format per un plat per situar-hi una premsa de cargol, suportada per sengles muntants ancorats a la roca, a banda i banda de la gàbia; un dipòsit de decantació amb una cucona al fons per recollir el residu sòlid, i dos cups de 800 i 2.400 litres de capacitat, respectivament. Dos cups més, de 900 i 3.000 litres de capacitat, més un possible cinquè, encara pendent d’excavació, completen aquest sector del celler. Pels materials recuperats en les estructures que no van ser excavades a mitjan segle XX, sabem que aquest celler va estar en funcionament entre els segles X i XII. Per sota d’aquest un espai semisoterrani, també pendent d’iniciar-ne l’excavació, podria haver actuat com a espai per col·locar-hi les botes (fig. 6).\nFigura 6. Celler localitzat fora muralles (Fotogrametria Xavier Esteve, Projecte ECLOC, Arxiu MAC-Olèrdola)\nLes anàlisis de residus orgànics mitjançant cromatografia de gasos – espectrometria de masses (GC-MS), realitzades per Alessanda Pecci de la Universitat de Barcelona, encara inèdites, han proporcionat traces d’àcid tartàric, màlic i succínic, així com marcadors de fermentació, fet que demostra que, efectivament, es tracta d’un celler (fig. 7).\nFig. 7. Mostreig per anàlisi de residu orgànic, part de la Dra. Pecci (Foto Xavier Esteve, Projecte ECLOC, Arxiu MAC-Olèrdola)\nEls treballs duts a terme en aquest celler han servit també per diferenciar cups i sitges, dues estructures excavades a la roca molt similars morfològicament. La diferència rau en el sistema d’encaixos per poder segellar-los. Gràcies a aquest descobriment hem pogut identificar dos possibles cups més, un dins de muralles i un foris muros, encara pendents d’excavació.\nEl darrer celler descobert fins al moment ha estat durant la recent campanya d’excavació de la tardor del 2019. Treballant en un conjunt d’edificis que hi ha a tocar del cementiri de l’església de Santa Maria, a l’espai conegut com a Pla dels Albats, s’hi ha descobert un nou plat de premsa. Tot i tractar-se també d’una estructura per a una premsa de cargol com la descrita anteriorment, a diferència del cas anterior, en aquesta ocasió la premsa estaria encastada en el mur de maçoneria de l’edifici. Amb els treballs pendents d’excavació encara en curs, tot apunta que es tracta d’un edifici (fig. 8).\nFig. 8. Plat de premsa encastat en una paret localitzat en la intervenció de 2019 (Foto Xavier Esteve, Projecte ECLOC, Arxiu MAC-Olèrdola IA.19.0509).\nLa ciutat altmedieval va sorgint a la llum gràcies a la recerca arqueològica. Aspectes essencials de caire organitzatiu en l’urbanisme i la gestió com són l’aigua, els recursos forestals i l’excedent agrícola i la seva comercialització sorgeixen a mesura que s’incrementen les dades. Igualment, es fa present la possible existència d’un mercat del qual no tenim referències documentals. Gradualment, podrem donar resposta al càlcul aproximat del nombre d’habitants i el seu modus de vida, a la seva dieta i a algunes de les patologies que patiren, que estem estudiant a partir de les anàlisis antropològiques i els isòtops estables.\nUna de les nostres prioritats és l’estudi de la vitivinicultura i el paper econòmic que va tenir en el creixement de la civitas. És cabdal continuar treballant en la identificació de cellers, caracteritzant els cups a partir de les diferències morfològiques amb les sitges i determinant la presència de vi a partir d’anàlisis de residus orgànics. La gran extensió de terreny dedicat al conreu de la vinya als segles X i XI dins el terminus castralis, lleugerament per sota del de cereal, està documentada per les fonts escrites. Els cellers i premses es localitzen al nucli urbà, tant a l’interior com al suburbi i a l’espai troglodític, i responen a una gran diversitat tipològica. Poden ser públics, destinats a generar excedents, però també domèstics, per a l’autoconsum. Aquests resultats posen de relleu la incentivació feudal del vi com a producte fàcil d’emmagatzemar i comercialitzar, així com el seu consum per una bona part de la població. L’excedent s’havia de vendre a potencials clients dins la mateixa ciutat, en el terme castral i el seu entorn. No es pot descartar un comerç més llunyà, vers el nord, o el sud, atès que els andalusins consumien vi, per via terrestre o fins i tot per via marítima gràcies als ports naturals de Sitges i Vilanova, ben comunicats amb Olèrdola. L’exemple del Llenguadoc pot ajudar a comprendre que succeïa a Olèrdola als segles X i XI (fig. entrada).\nEn les línies precedents hem pogut veure com la vinya i el vi han estat indissociables de les ocupacions que s’han succeït a la muntanya de Sant Miquel d’Olèrdola. Però aquesta història no s’aturà aquí. Continuà en el mas baixmedieval construït aprofitant l’església de Santa Maria foris muros i el seu entorn. També en la masia dels Sis Arcs, un gran mas d’època moderna situat a l’espai on actualment hi ha el centre d’interpretació que fou enderrocat el segle passat. I és que les restes del gran jaciment que conforma Olèrdola s’amaguen sempre sota les antigues feixes de conreu plenes, en altres temps, de ceps curulls de raïm esperant ser premsat.\nBOSCH, J.M.; MESTRES, J.; MOLIST, N.; SENABRE,M.R.; SOCIAS, J.; 2003a, Les sitges del sector 01. L’ocupació del castrum Olerdula al segle X. Olèrdola. Alt Penedès, II Congrés d’Arqueologia Medieval i Moderna a Catalunya, Sant Cugat del Vallès (abril de 2002), 775-789.\nBOSCH, J.M.; MESTRES, J.; MOLIST, N.; SENABRE,M.R.; SOCIAS, J.; ÁLVAREZ, B. 2003b, Un celler de vi altmedieval al castrum d’Olèrdola (Alt Penedès), Actes de la IV Trobada d’estudiosos del Garraf, Diputació de Barcelona, Barcelona, 175-180.\nMOLIST, N. (ed.), La intervenció al sector 01 del Conjunt Històric d’Olèrdola. De la prehistòria a l’etapa romana (campanyes 1995-2006), Monografies d’Olèrdola 2, Barcelona, 549-554.\nMOLIST, N.; ESTEVE, X.; RIPOLL, G. 2018, Olèrdola (Alt Penedès). Urbanisme de la ciutat altmedieval, Tribuna d’Arqueologia 2015-2016. Barcelona, Departament de Cultura de la Generalitat de Catalunya. 157-181.\nMOLIST, N.; VARAS, O. 2015, La torre medieval de la muralla romana i una casa de dues plantes amb celler a Olèrdola (Olèrdola, Alt Penedès). Resultats preliminars de la intervenció de 2013, in VILA, J.M. (coord.), V Congrés d’arqueologia medieval i moderna a Catalunya. La ciutat. Actes, volum I (Barcelona, 22 a 25 de maig de 2014), ACRAM – Museu d’Història de Catalunya, Barcelona, 745-758.


Grifols podria proporcionar immunitat contra la covid\nGrifols podria proporcionar immunitat immediata contra la covid\nL'assaig clínic del medicament començarà al febrer i està liderat pels investigadors Bonaventura Clotet i Oriol Mitjà\nper ACN Barcelona. 18 de gener de 2021 14:44\nGrifols ha anunciat que a partir del febrer iniciarà un assaig clínic amb un nou medicament que podria proporcionar immunitat immediata contra la covid-19 després de donar positiu i que aniria adreçat a gent gran, personal sanitari i pacients immunodeficients, a qui no es recomana la vacunació. Segons ha explicat la multinacional catalana en un comunicat, el medicament seria "especialment útil" com a complement de la vacuna en la seva fase inicial i ajudaria a contenir brots on la vacunació no s'hagués començat o culminat en tot el seu procés. L'assaig està liderat pels investigadors de l'Hospital Germans Trias i Pujol de Badalona Bonaventura Clotet i Oriol Mitjà i els primers resultats es podrien conèixer a la primavera.\nEn total, hi participaran al voltant de 800 persones asimptomàtiques però positives de covid en test diagnòstic i a qui se'ls subministrarà per via subcutània la immunoglobina de Grifols rica en anticossos davant el virus, obtinguts de donants de plasma de persones que han superat la malaltia. Segons la companyia, la immunoglobina de l'empresa en la seva forma de via intravenosa, intramuscular i subcutània ha demostrat seguretat i eficàcia en la prevenció de diverses malalties infeccioses en pacients immunodeficients i s'utilitza des de fa més de 15 anys amb aquesta finalitat.\n"Aquest tractament amb les immunoglobines com a base proporcionaria una combinació d'anticossos policlonals que, davant els monoclonals, presenten una major diversitat que podria millorar la capacitat de protecció davant el virus", segons l'investigador Oriol Mitjà.\nPer la seva banda, el director mèdic de Grifols, Antonio Paéz, destaca que fa facilitat de conservació a la nevera i l'administració subcutània "afavoririen la distribució i utilització d'aquesta potencial teràpia". Aquestes característiques, permetrien, per exemple, que se subministressin en qualsevol consultor mèdic i no haver d'anar fins a un hospital.


Com han d’anar asseguts els nens al cotxe? | AMPA IPSE BLOC ... un espai per a la comunicació i per a la participació.\nDes de fa uns dies, els pares d’un nen que va morir en un accident de cotxe, han impulsat una recollida de firmes a la web Change.org per exigir al Ministeri D’Interior i a la DGT que els nens hagin de viatjar a contramarxa fins als 4 anys obligatòriament. Segons els pares, si el seu fill hagués anat a contramarxa s’hauria pogut salvar. De moment, han aconseguit més de 205.000 signatures. Segons un informe publicat aquest any sobre el risc de lesions greus de la Fundació MAPFRE, un viatge en cotxe d’un nen de 2 a 4 anys és cinc vegades més segur si va assegut en sentit contrari a la marxa.\nQuines cadires han d’utilitzar els nens i fins quan?\nA Espanya, hi ha dues normes per l’aprovació tècnica de cadires SRI. L’anomenada R44, seguirà vigent fins al 2018 i obliga que totes les cadiretes de nens entre 0 i 13 quilos vagin col·locades a contramarxa. A partir dels 13 quilos, i fins als 18, els menors poden anar a favor de la marxa o contra segons el model del SRI. Des de fa uns anys hi ha una nova normativa que es mantindrà més enllà del 2018 perquè totes les cadires vagin a contramarxa fins que el nen tingui 14 mesos o mesuri 86 centímetres.\nHi ha molts pares que desconeixen de quina manera ho han de fer. Des del model de SRI, si el nen ha d’anar a un dels seients laterals del cotxe o si han d’anar asseguts a contramarxa o en la mateixa direcció que la marxa del vehicle.\nAquestes cadires sempre han d’anar a contramarxa.\nLa cadira s’haurà de canviar quan el nen superi els 13 kg o el seu cap sobresurti del respatller.\nEn el cas de que siguin cadiretes de bebè s’hauran de col·locar en els seients posteriors, en posició transversal a la marxa i amb el cap a la part central del vehicle.\nLa cadira es fixa mitjançant el cinturó de seguretat, s’ha de comprovar que quedi fermament ajustada amb els cinc punts de l’arnès ajustats al cos.\nA partir de 135 cm, si el cinturó toca el coll o passa per sota del mentó, el nen haurà de seguir utilitzant un seient elevador.\nExcepcionalment, els menors de 12 anys amb una estatura igual o superior a 135 cm podran utilitzar els cinturons de seguretat del mateix vehicle.\nLa banda diagonal del cinturó ha de passar per la clavícula, sobre l’espatlla i subjecte al pit. La banda horitzontal ha de quedar el més avall possible, però sempre per sobre del maluc.\nS’eleva al nen amb un elevador fins que pugui utilitzar el mateix cinturó del vehicle.\nLa banda diagonal del cinturó ha de passar per damunt de la clavícula i sobre l’espatlla sense tocar el coll, a la seva part horitzontal i de la manera més baixa possible sobre el maluc.\nMai s’ha de col·locar sobre l’estómac.\nRegles d’or per la seguretat dels nens segons la DGT\nUtilitzar sempre els sistemes de retenció, des de l’embaràs, des del seu primer viatge en cotxe a la sortida de l’hospital, i fins que el nen faci 135 cm.\nÉs recomanable que fins als 150 cm utilitzi cadira amb respatller abans de passar a utilitzar el cinturó.\nUtilitzar sempre el SRI adequat l’altura i el pes del nen.\nCARLOS GARFELLA – EL PAÍS\nLa bona escola portuguesa »


Estil de Vida: LAVANDA El Rei dels OLis Essencials\nLAVANDA El Rei dels OLis Essencials\nL'oli essencial de Lavanda, es considerat el rei dels olis essencials per les seves múltiples propietats, beneficis i aplicacions,\nLes més antigues civilitzacions ja utilitzaven aquesta planta a través de diferents procediments per aprofitar les seves moltes propietats terapèutiques i la seva magnífica fragància en perfums i productes de cosmètica.\nL'oli essencial de Lavanda és un dels més versàtils i polivalents, per això es un dels motius que no pot faltar en una farmaciola natural i que tinguem a casa ja que es pot fer qualsevol barreja que realitzem a base d'olis essencials, argiles, olis vegetals, etc, amb unes gotes d'oli essencial de lavanda aquesta barreja es veurà enriquida .\nAquesta essència té la capacitat de potenciar l'efecte de tots els altres olis. Per això, és aconsellable afegir unes gotes de lavanda a qualsevol tractament natural que estiguem duent a terme, sempre tenint en compte les precaucions bàsiques en l'ús dels olis essencials.\nPer a la pell en arrugues, acne, ferides i cremades, dermatitis,varicel.la\nPer a la higiene personal: banys, infeccions ginecològiques, desodorant\nEn banys de vapor per refredats i bronquitis lleus\nPer el sistema nerviós\nPublicat per Estil De Vida a 11:47


Actes, actes i més actes... Anem a pams:\nDemà dijous, a les 20.00 hores, Reagrupament Independentista del Baix Llobregat fa un acte al Papiol, al Castell. Hi intervindran la Rut Carandell, cap de llista per la circumscripció de Barcelona, Ramon Carner, President del Centre Català de Negocis (CCN), i en Miquel Manubens, president del Cercle d'Estudis Colombins i reagrupat de la comarca.\nDivendres, 15 d'octubre, en el 70 aniversari del seu vil assassinat, el Grup d'Historiadors Jaume Compte, celebrarà un Acte de Record i Homenatge al President-Màrtir, Lluís Companys i Jover. L'esdeveniment es farà a Can Palauet a la ciutat de Mataró, a les 19.30 hores.\nHi parlarem els historiadors Agustí Barrera, en Juli Cuéllar i una servidora. El presentador serà en Josep Xaubet, que també farà una breu intervenció.\nDissabte, 16 d'octubre, a les 18.00 hores, presentem Reagrupament Independentista al nucli antic de Montbui (Anoia), a la Sala Polivalent. Hi parlarem les candidates Teresa Pelegrí i Esther Ponsa, i també una servidora que ha tingut l'honor de ser convidat.\nFinalment, dilluns, 18 d'octubre, el President de Reagrupament Independentista i cap de llista per Girona, Joan Carretero, participarà en un cicle de conferències que organitza Òmnium Cultural a la seva seu nacional, a les 19.00 hores. Val a dir que després, l'Assemblea de Reagrupament a Gràcia ha organitzat un sopar, al qual, per cert, ja m'he apuntat.\nI aviat, molt aviat... INAUGURACIÓ DEL LOCAL ELECTORAL DE REAGRUPAMENT INDEPENDENTISTA AL BAIX LLOBREGAT (us mantindré informats)\n(primera línia del front!)\nEtiquetes de comentaris: AGUSTI BARRERA, EL PAPIOL, ESTHER PONSA, JOAN CARRETERO, JOSEP XAUBET, JULI CUÉLLAR, MATARÓ, MIQUEL MANUBENS, MONTBUI, ÒMNIUM CULTURAL, RAMON CARNER, RUT CARANDELL, TERESA PELEGRÍ\nescrit per JOSEP el 10/13/2010 10:46:00 p. m.


L’AOC participa a la MWC de Ribera d’Ebre per explicar als ens locals com publicar dades obertes – Consorci AOC\nL’AOC participa a la MWC de Ribera d’Ebre per explicar als ens locals com publicar dades obertes\nEl proper 20 de febrer l’AOC presenta la seva estratègia de Dades Obertes a la seu del Consell Comarcal de la Ribera d’Ebre, en el marc de la Mobile Week de Catalunya que se celebra arreu del territori català del 20 al 29 de febrer de 2020.\nLa comarca de la Ribera d’Ebre ha estat escollida per segon any consecutiu com a seu de la Mobile Week Catalunya i l’AOC hi col·labora amb la participació del cap de servei de Govern Obert, Ferran Farriol, que exposarà quina és l’estratègia de dades obertes que impulsa l’AOC i que els ens locals poden implementar a les seves organitzacions.\nA més de donar a conèixer el portal de dades obertes i les seves funcionalitats, Ferran Farriol detallarà exemples pràctics d’ajuntaments que han avançat en l’automatització d’ítems del seu portal de transparència utilitzant les seves pròpies dades obertes com a font de dades.\nLa Mobile Week Catalunya, que se celebra al voltant del MWC Barcelona, té per objectiu estendre al conjunt de la ciutadania el debat sobre la revolució digital. L’edició de 2020 triplica les seus de la Mobile Week Catalunya 2019, que passa de cinc emplaçaments als quinze de l’edició d’enguany.\nHi participen 6 municipis de la demarcació de Barcelona: Begues, Mataró, Sabadell, Sant Feliu de Llobregat, Sant Pere de Ribes i Vilanova i la Geltrú; 2 de la Catalunya Central: Igualada i Vic; 3 de les comarques gironines : Girona, Olot i Riudellots de la Selva; 1 del Camp de Tarragona: Reus i 1 de Ponent: Mollerusa. A aquests emplaçaments cal sumar-hi la comarca de la Ribera d’Ebre i la zona de l’Alt Pirineu, amb activitats a l’Alta Ribagorça, el Pallars Jussà i el Pallars Sobirà.\nLloc: Sala de Plens del Consell Comarcal de la Ribera d’Ebre\n(C. Sant Valentí, 31 de Móra d’Ebre)M


La causa de l'accident de Cassà de la Selva podria ser una avaria als frens\nAccident d'un autobús de línia en una rotonda\nUna fallada dels frens hauria provocat l'accident d'un autobús en passar per Cassà de la Selva aquest migdia, que s'ha saldat amb 44 ferits –4 dels quals passaran la nit a l'hospital, tot i que no corren perill–. El vehicle anava de Girona a Sant Feliu de Guíxols\n3 min. Cassà de la Selva 10/07/2011 20:00\n260x366 L'autocar bolcat a Cassà de la Selva / ACN L'autocar bolcat a Cassà de la Selva / ACN\nUna avaria mecànica als frens podria ser la causa de l'accident d'aquest migdia d'un autobús de línia a Cassà de la Selva, segons el Servei Català de Trànsit. L'autobús, de l'empresa Teisa, tenia 5 anys d'antiguitat, les rodes en bon estat i tota la documentació en regla –havia passat l'ITV fa un mes–. La seva conductora no havia consumit alcohol ni drogues, no patia somnolència ni circulava a una velocitat excessiva; a més, els passatgers anaven asseguts correctament, sempre segons el SCT. Aquest organisme ha informat que tot apunta a l'avaria, però que les causes encara s'estan investigant.\nL'autocar cobria el trajecte entre Girona i Sant Feliu de Guíxols. Havia fet una parada a Cassà de la Selva i anava en direcció a Sant Feliu quan s'ha trobat que havia de fer un cediu el pas. La conductora ha frenat i, segons el seu testimoni, els frens no han respost, explica el SCT en un comunicat. El vehicle, aleshores, ha anat a parar a la calçada contrària i ha caigut per un desnivell d'uns 2 metres tot bolcant a fora de la carretera. L'avís s'ha produït a les 11:46 hores i l'accident ha passat en una rotonda en el punt quilomètric 17, en sentit Barcelona.\n44 ferits, dels quals 32 eren lleus\nEl vehicle ha bolcat amb 45 passatgers –44 viatgers i una conductora– a la C-65, al seu pas pel terme municipal de Cassà de la Selva (Gironès). L'accident s'ha saldat amb 32 ferits lleus i dotze de menys greus (manera de denominar un estat més seriós que 'lleu' però que no arriba a 'greu'). 14 dels ferits han estat traslladats a l'Hospital Santa Caterina de Salt, 15 a l'Hospital Josep Trueta de Girona i 12 al Centre d'Atenció Primària de Cassà de la Selva.\nA hores d'ara, 12 dels 15 ingressats a l'Hospital Josep Trueta ja han estat donats d'alta, segons fonts del centre, i els 3 restants hi passaran la nit en observació: una és una dona amb un traumatisme cranial –que ha passat de la consideració de 'greu' a 'menys greu'– i dos són ferits 'menys greus', amb diverses fractures.\nFonts de l'Institut d'Assistència Sanitària, del qual formen part l'ambulatori de Cassà de la Selva i l'Hospital de Santa Caterina, informen que la totalitat dels ingressats al CAP han estat donats d'alta i que a Santa Caterina només hi quedarà ingressada una pacient durant la nit, una dona gran amb diverses contusions.\nL'afectació viària ha estat de 4 quilòmetres de retencions en direcció a Santa Cristina d'Aro i 3 en direcció a Girona, i a les 15:22 hores el trànsit ja s'havia normalitzat, segons el SCT. A l'accident hi han treballat sis dotacions dels Bombers, sis patrulles dels Mossos d'Esquadra i cinc ambulàncies del Servei d'Emergències Mèdiques.\n"Fer bandera del simbolisme": l'actualitat en 8 tuits\nNo lluitem contra la Terra\nLa concentració de CO₂ a l'atmosfera ha assolit un nou rècord


Exposició Un mar de Vinyes - Visit L'Escala\nExposició Un mar de Vinyes\nL'Escala, Fins el 31 desembre 2017 des de les 10:00 fins a les 20:00\nExposició on comprendrem com avui, és volen recuperar les vinyes dels avantpassats per fer ressorgir els aromes ancestrals del Montgrí.\nEl conreu de la vinya en els pobles de l’entorn del Montgrí era practicat des de l’antiguitat. I va perdurar al llarg del temps, fins i tot després de la malaltia de la fil·loxera al segle XIX. Però aquesta activitat va quasi desaparèixer del territori, quan a partir de la vinguda del turisme als anys 60 del segle XX, els sorrals de vora mar o els aspres dels vessants del Montgrí, van deixar de ser vinyes i olivars per convertir-se en urbanitzacions d’apartaments i segones residències.\nGràcies a la memòria oral recuperada pel Museu de l’Anxova i de la Sal, en l’exposició reviurem aquesta tradició secular, i comprendrem com avui, joves agricultors ecològics volen recuperar les vinyes dels avantpassats per fer ressorgir els aromes ancestrals del Montgrí.\nDe dimarts a dissabte de 10:00 a 13:00h\n(Tancat 25 i 26 de desembre i 1 i 6 de gener)\nDescobreix Museu de l'Anxova i de la Sal (MASLE) de L'Escala. Tots els racons, coses a veure i fer a L'Escala i Empúries


El 80% dels a les #ConsultesCambra considera que hi ha dificultats per trobar personal qualificat | Sala de Premsa | Cambra de Comerç de Barcelona\nEl 80% dels a les #ConsultesCambra considera que hi ha dificultats per trobar personal qualificat\nEl president de la Cambra de Barcelona, Joan Canadell, es mostra preocupat amb els resultats quan hi ha un 28% d’atur juvenil a Catalunya.\nBarcelona, 15 de novembre de 2019.- Gairebé el 80% dels autònoms i empresaris que ha respost a la segona consulta de l’aplicatiu #ConsultesCambra considera que hi ha dificultats per trobar personal (en concret, el 79%). D’aquests, un 44% considera que no es poden arribar a cobrir determinats llocs de treball. Per contra, tan sols un 10% opina que no hi ha dificultats per cercar personal qualificat. Aquestes són les principals conclusions que s’extreuen de la pregunta publicada el passat 11 d’octubre, en la qual es consultava sobre les dificultats o no de cobrir llocs de treball amb personal qualificat.\nEl president de la Cambra de Barcelona, Joan Canadell, ha mostrat la seva preocupació amb els resultats de la consulta “no ens podem permetre que amb unes xifres del 28% d’atur juvenil el 2018 tinguem una resposta del 80%”. Les dades de l’EPA del 3er trimestre situen l’atur juvenil en un 24%, una lleugera millora però encara molt lluny de les xifres desitjables i de la mitjana global d’atur a Catalunya (10,9%).\nEn aquest sentit, la Cambra considera que cal adaptar els cicles formatius a les necessitats cada cop més canviants dels mercats, tant a nivell sectorial com territorial. “Ens hem d’avançar a les demandes dels propers 5-10 anys per formar els joves i que, a més, a través de la formació dual facin pràctiques remunerades a les empreses el més aviat possible en el cicle formatiu”, apunta Canadell.\nAixí mateix, cal potenciar la relació universitat-empresa per tal de què la universitat conegui les necessitats del teixit empresarial i l’empresa sigui conscient del que s’està investigant i desenvolupant a les universitats i als centres de recerca.\n#ConsultesCambra en fase pilot\nL’aplicatiu, que ha de permetre escoltar la veu del teixit empresarial i referendar posicionaments de la institució, continua en fase pilot i introduirà en els propers mesos millores d’usabilitat. Així mateix,\ns’iniciarà una campanya de divulgació per impulsar la participació amb l’objectiu d’aconseguir ser un veritable canal de comunicació directe amb els empresaris. És per això, que s’ha ampliat el període de participació a les primeres consultes, ja que encara hi ha moltes empreses que no hi han pogut participar.\nDe moment, hi ha tres consultes en marxa. L’última relacionada amb les infraestructures.\nLes infraestructures de transport a Catalunya (viàries, ferroviàries, ports i aeroports) donen una resposta satisfactòria al dia a dia de la vostra activitat econòmica?\nSí, d’una manera raonable.\nSí, però caldria invertir més en el seu manteniment i millora.\nNo, i suposa costos significatius per a l’activitat\nNo, és del tot insuficient i genera alts costos per a l’activitat\nMiquel Valls es reuneix amb els partits al Congrés i reclama al Govern un ‘model alemany’ de Cambres de Comerç\nEl president de la Cambra de Barcelona defèn un model de corporacions públiques que prestin serveis a les empreses.\nElegits els representants de les organitzacions empresarials al Ple de la Cambra\nEn total han votat 45 representants de les 54 empreses ja electes.\nPosicionament de la Cambra de Barcelona en resposta a la situació excepcional que viu Catalunya\nLa Cambra va aprovar en el Ple del dia 2 un comunicat de suport a les mobilitzacions que decidís la societat civil, sempre dins d’un entorn unitari, de no-violència i respecte dels drets fonamentals.


Missions i cooperació entre les Esglésies\nEncarregada de les trameses de la Delegació\nSra. M. del Mar Cugat Viñes\nDelegació diocesana de missions i cooperació entre les Esglésies\n1. La Delegació diocesana de missions i cooperació entre les Esglésies ha de fomentar allò que diu el concili Vaticà II, que l’Església és tota ella «missionera i l’obra de l’evangelització és el deure fonamental del poble de Déu» (cf. AG 35-42). Ha de treballar perquè totes les comunitats cristianes se sentin missioneres, perquè tots els fidels siguin conscients que s’han de sentir missioners i assumeixin la part que els correspon en l’activitat missionera (cf. c. 781), seguint les orientacions del CPT (r. 159-164).\n2. Ha d’ajudar a dur a terme la sol·licitud que correspon a l’Arquebisbe en la tasca missionera, i en la cooperació entre les Esglésies, principalment suscitant, fomentant i sostenint iniciatives missioneres a l’arxidiòcesi (cf. c. 782 § 2).\n3. La conscienciació de la dimensió missionera de l’Església ha de portar els fidels —preveres, religiosos i laics— a realitzar possibles ajudes a alguna o algunes diòcesis del Tercer Món amb l’esperit de donar i de rebre i amb la intenció que, mentre es faci aquesta ajuda, els diocesans podran desvetllar millor el sentit missioner en la pròpia vida i en el propi medi.\n4. A fi de dur a terme les funcions esmentades, aquesta Delegació englobarà de manera adequada les Obres Missionals Pontifícies.


Apartament Alex Constanta Romania - Ofertes d'hotels amb els MILLORS DESCOMPTES EN LÍNIA\nBulevardul Alexandru Lăpușneanu 195, Tomis Nord, Constanta, Romania, 900414 - Veure al mapa\nMés informació sobre Apartament Alex\nAl visitar Constanta, vosté es sentirà com a casa a Apartament Alex, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Apartament Alex és compromet a que la seva estada sigui el més còmoda possible. Wi-Fi gratuït en totes les habitacions, ascensor són només algunes de les comoditats que fan que Apartament Alex sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Constanta, el Apartament Alex és el lloc perfecte per una estimulant i emocionant escapada.


Donant voltes: "Ventana Sur" (i 3): Balanços i divorcis\nNo et servirà de consol, però crec que els números de Ventana Sur, son encara millors que els del meu negoci :S\nM'alegra tronar-te a llegir, malgrat jo també estic una mica cansat d'escriure.\n12 d’octubre de 2011 a les 10:17\nFletxa de les arts ha dit...\nQuè diu... que ha arribat un regalet per mi? Ha arribat des d'allà el final d'un continent, on es va acabar el teu viatge. No se què em sorprèn més, si el detall o el "gasto"! Moltes gràcies, ja passaré a buscar-lo.\nEls amics de les arts han tret una cançó força curiosa, com si haguéssin viscut també ells el nus a la gola de l'exili... vulguis que no em va fer pensar en tu, evident, ja xerrem.\n23 de febrer de 2012 a les 10:11\nFletxa catxonda ha dit...\nPer cert, que el Donant voltes digui que no val la pena donar-hi més voltes... té tela, eh????\n23 de febrer de 2012 a les 10:14\n11 de desembre de 2014 a les 7:11\nxe currency on android\n26 de setembre de 2019 a les 7:48


Residence Borgo Stella Marina Bibione Itàlia - Ofertes d'hotels amb els MILLORS DESCOMPTES EN LÍNIA\nViale Cormor (Check-in at Corso del Sole 95), Bibione Lido dei Pini, Bibione, Itàlia, 30020 - Veure al mapa\nMés informació sobre Residence Borgo Stella Marina\nTant si es tracta d'un viatge de plaer com si és de negocis, Residence Borgo Stella Marina és una elecció d'allotjament magnífica quan visiten Bibione. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Residence Borgo Stella Marina és compromet a que la seva estada sigui el més còmoda possible. L'hotel ofereix accés a una gran gama de serveis, inclosos habitació familiar.\nL'ambient de Residence Borgo Stella Marina es reflexa en cada habitació. aire condicionat, balcó/terrassa, aparell de televisió LCD/pantalla de plasma, cuina americana, nevera són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent bany, piscina exterior, parc infantil, jardí. Sigui quina sigui la seva raó per visitar Bibione, el Residence Borgo Stella Marina és el lloc perfecte per una estimulant i emocionant escapada.\nCal que informeu el Residence Borgo Stella Marina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Els racons més naturals de l'Alt Empordà - Regió7\nL'Alt Empordà té paratges naturals de gran bellesa www.surtdecasa.cat / AMIC\nwww.surtdecasa.cat / AMIC Sovint passa (sense haver-ho previst) que neixes a una terra. Amb el pas dels anys interactues amb ella, la descobreixes, la desgranes, racó a racó, fins que, finalment, te l'estimes. Aleshores, amb l'aval d'una relació llarga i saludable, pots afirmar sense por a equivocar-te que aquella terra que t'ha vist néixer no té secrets per a tu, que te la saps com el palmell de la mà i ja no et pot sorprendre. Però llavors algú et descobreix un lloc nou, un lloc que mai havies trepitjat i que, contra tot pronòstic, forma part d'aquella terra que creies sobradament explorada. I és que per molt romàntics i arrelats que ens hi sentim, pertànyer a una terra no implica necessàriament conèixer-la de cap a cap. Aquesta sempre amaga secrets i raconades que, tot sovint, només la transmissió oral desvela. Volem donar a conèixer alguns dels racons del nostre patrimoni natural, promovent formes de divulgació i oci sempre vinculades amb el nostre entorn i amb la pràctica d'un estil de vida saludable, i sobretot fonamentades en el respecte i la preservació cap al medi ambient. Volem posar especial èmfasi en el fet mediambiental i en la necessitat de corresponsabilitzar-nos de la seva conservació, gaudint-ne sense embrutir-la i evitant en la mesura que sigui possible l'impacte humà perquè també en puguin gaudir les properes generacions. En la primera de les dues recomanacions us proposem racons de l'Alt Empordà. A gaudir-ho!\n1. Cala Bramant, Llançà\nSituada a la part sud del Cap Ras, entre Llançà i Colera, aquest racó idíl·lic és una mena de closa de mar formada per la mateixa Península, que es recargola encerclant el mar i formant una espectacular piscina natural de 20 metres de perímetre. De fàcil accés, però allunyada de la mà de l'home, aquesta caleta és un racó ideal per refugiar-se del tràfec del dia a dia i gaudir d'una panoràmica privilegiada de Llançà, Port de La Selva i el mar d'Amunt, la part nord del Cap de Creus. Cala Bramant també rep el nom de la Cala dels Enamorats pel seu caire bucòlic, que ha atret les parelles des de temps immemorials. Un paratge únic, i empordanès!\n2. Roc del Comptador, Albanyà\nA l'ombra del Roc de Frausa (1.421m) i El Moixer (1.443 m), tothom es pregunta per què el Roc del Comptador (1.450 m) és el gran desconegut, inclús en alguns documents cartogràfics on ni tan sols hi apareix. Fet estrany, aquest, ja que el Roc del Comptador, situat a la serra de les Salines, és el punt més alt de l'Empordà. La ruta principal per arribar al cim neix al Santuari de la Mare de Déu de les Salines. Al llarg del camí hi podrem trobar la cova on, diuen, va ser trobada la Mare de Déu, o les antigues mines de talc. Des de la cúspide, gaudirem d'una panoràmica única, la més elevada que es pot tenir des de la nostra comarca.\n3. Cala Rostella, Roses\nAl recer d'un rost de pins travessat pel Camí de Ronda, entre Cala Murtra i Cala Montjoi, és una de les cales més verges i idíl·liques de la Costa Brava. Situada al Parc Natural del Cap de Creus i envoltada per cingles, aquesta caleta té uns 100 m de longitud per 10 m d'amplada i el tipus de terreny varia entre la grava i els còdols. El blau marí del mar rocós contrasta amb el blau tropical de les clapes de sorra, mentre que sota la superfície hi trobarem els colors d'una abundant vida animal i vegetal que fan d'aquest indret un dels llocs preferits pels amants del busseig.\n4. El Salt de la Caula, Les Escaules\nPoc abans de confluir amb la Muga, el curs de l'afluent La Caula salva un desnivell de 30 m, constituït per cingles de travertí, generant una preciosa cascada. El torrent cau sobre un gorg on la gent acostumava a banyar-s'hi, però malauradament el 2010 es van desprendre dels cingles 40 tones de rocs de travertí taponant part del toll. L'indret destaca pels cingles propers, on hi podrem trobar diferents esplugues habitades per homínids durant la prehistòria, i per la fastuosa vegetació que l'envolta. A tocar hi trobareu una terrassa sota l'ombra on asseure i gaudir de l'harmonia del lloc.\n5. Cala jugadora, Cadaqués\nUn racó de tres racons. D'una geologia modelada pel vent i farcida de ginebres, gairebé a tocar de l'aigua, Cala Jugadora és un autèntic paradís empordanès. Es tracta d'una de les desenes de cales encunyades sobre la península del Parc Natural del Cap de Creus, singular per trobar-se arrecerada del vent, disposar de tres ribes i oferir uns fons marí agresta, ple de colors i vida, i amb uns desnivells que en termes cromàtics van del blau tropical al negre. Un indret harmònic, que conjuga a la perfecció l'assossec amb el salvatgisme i que amb total seguretat embruixarà a l'explorador de raconades costaneres.


Haus Rolandseck - FeWo 03 Seebad Bansin Alemanya - Ofertes d'hotels amb els MILLORS DESCOMPTES EN LÍNIA\nVeure tots els 441 allotjaments a Seebad Bansin.\nHaus Rolandseck - FeWo 03\nApartament d'Una Habitació - Comoditats\nBansin, Seebad Bansin, Alemanya - Excel·lent ubicació - Veure al mapa\nTant si es tracta d'un viatge de plaer com si és de negocis, Haus Rolandseck - FeWo 03 és una elecció d'allotjament magnífica quan visiten Seebad Bansin. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Haus Rolandseck - FeWo 03, l'excelent servei i instal.lacions superiors faran de la vostra estada una experiència inoblidable. L'hotel ofereix habitació familiar, servei de llançadora, lloguer de bicicletes per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Haus Rolandseck - FeWo 03 és una elecció inteligents per a viatgers a Seebad Bansin, i ofereix una estada relaxant i sense molèsties.\nL’allotjament no disposa de recepció. Podeu recollir les claus a: Seestraße 42, 17429\tSeebad Bansin\t. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.\nSeebad Bansin Apartaments


Global icon-chevron-right Espanya icon-chevron-right Barcelona icon-chevron-right Els millors bars de vins de Barcelona\nData de publicació: Dimarts 4 juny 2019\nNo és un wine bar, encara que serveixi vins. Ni un restaurant, encara que en tingui. El Monvínic és (agafeu-vos fort) un centre de la cultura del vi, amb la seva biblioteca i un celler gestionat informàticament amb més de 3.000 vins d’arreu del món! Res a veure amb la Mediterrània si no fos pel minimalista restaurant on Sergi de Meià elabora una cuina creativa amb producte estrictament de proximitat. Tant és així que fins i tot podeu conèixer-ne els productors amb fotografies projectades a la paret de la sala. Gent amb principis.


Alarona Studio - Xarxes socials - cambraDigital\nTecnología para los negocios - Alarona Studio – Xarxes socials\nInicio > Portal sector servicios > Soluciones > Estratègia i marketing digital > Alarona Studio – Xarxes socials\nAlarona Studio – Xarxes socials\nImpulsa el teu negoci amb una gestió professional de xarxes socials que augmenti els teus clients i vendes\nEstratègia, alt coneixement de l’algoritme i contingut de forta producció audiovisual és la fusió perfecta que usem per fer que les teves xarxes socials siguin el canal idoni per impulsar el teu negoci.\nActualment, la imatge i la publicitat pot determinar el teu èxit, per això estem especialitzats en gestió de xarxes socials, un canal molt visual, però que també requereix coneixement tècnic. El nostre objectiu no només és ajudar-te a arribar al teu client ideal sinó també a fidelitzar-lo. Comptem amb una àmplia experiència gestionant perfils de xarxes socials i campanyes de publicitat en diferents sectors: marques de moda, restauració i hostaleria, món empresarial, serveis, sector esportiu, industrial, B2B, sector de salut, etc.\nComencem realitzant una auditoria i consultoria acurada on detectem les debilitats, fortaleses comunicatives i el posicionament de la marca respecte a la competència. Així podem traçar un pla personalitzat que aporti un valor diferencial i que destaqui en el mercat. La nostra finalitat és clara i compartida amb el client, volem que les xarxes socials siguin un canal rendible per guanyar notorietat, visibilitat i així obtenir més conversions. Enfoquem els nostres perfils amb:\nEstratègia: creem un pla estratègic per a arribar a objectius.\nCreació de contingut: fotografia i vídeo creats per a mitjà social. Som experts en contingut que impacti (fotos, vídeos, reels, stop-motion, produccions audiovisuals, edició de fotografia i vídeo…).\nGestió i dinamització: Preparem les publicacions i dinamitzem el públic per a fidelitzar-lo amb la marca i fer créixer la comunitat.\nCopywriting: realitzem tots els escrits de les publicacions, amb una visió estratègica alineada amb el to que ha de tenir el teu negoci.\nGestió d’influencers: trobem els microinfluencers i influencers i els alineem a l’estratègia de marca.\nSocial Ads: creem campanyes de publicitat en línia (Facebook & Instagram Ads, Tik-Tok Ads, Youtube Ads…). Creem campanyes que t’acostin al teu públic i es converteixin en vendes, contactes, etc.\nAlarona Studio és una agència creativa de marketing, comunicació i publicitat que et pot oferir altres serveis com:\nWeb: Disseny i desenvolupament de webs corporatives, ecommerce i solucions a mida.\nSEO: Posicionem la teva web a Google amb estratègia, rigorositat i analítica constant.\nSEM: Donem un impuls immediat a les teves vendes i visibilitat a través de publicitat a Google i xarxes socials.\nXarxes socials: gestionem l’estratègia de màrqueting en xarxes socials, la producció de contingut, gestió dels perfils i anuncis.\nDisseny: creem dissenys per a suports online i offline, anuncis, branding, catàlegs, disseny d’espais, etc.\nComunicació: Ens ocupem de la difusió en mitjans, realització i enviament de notes de premsa i publicació en mitjans de comunicació.\nConsultoria: Tenim a la teva disposició el nostre servei de consultoria en el qual creem estratègies i campanyes de màrqueting per al teu negoci i t’assessorem perquè aconsegueixis els teus objectius.


08/18/2019 01:11:09 AM\nExtracte dels acords de la sessió de la junta de govern local del dia 03/29/2004\nNúmero d'expedient: M112-2004-12\nACG040216. Aprovar la certificació d'obra núm. 4, corresponent a les obres del Projecte executiu dels carrers Alacant, Azuaga i zona verda annexa\nACG040217. Aprovar la certificació d'obra núm. 5, corresponent a les obres del POMO de la plaça de l'antic mercat de Sant Josep\nACG040218. Aprovar la certificació d'obra núm. 4, corresponent a les obres del POMO d'ampliació del casal de barri centre Cal Ninyo\nACG040219. Aprovació del plec de clàusules i de la convocatòria de concurs per a la contractació del subministrament i instal·lació de mobiliari i altres complements per a l'equipament cultural Cal Ninyo\nACG040220. Aprovació del plec de clàusules i de la convocatòria de concurs per a la contractació del subministrament i instal·lació de l'equipament de sala i escena del teatrí de Cal Ninyo\nACG040221. Aprovar la certificació d'obra número 1 i última, corresponent a les obres per a la millora de l'enllumenat públic a les voreres del carrer Girona, a favor de l'empresa MOSECA SA\nACG040222. l'aprovació dels criteris d'autorització de l'ús privatiu del domini públic durant la Festa Major i Altaveu de 2004\nACG040223. Resoldre per mutu acord el contracte de prestació de serveis amb l'empresa Vigilantes de Seguridad Exprés SA, l'objecte del qual era la prestació del servei de vigilància al parc agrari del terme municipal de Sant Boi de Llobregat\nACG040224. Encàrrec de gestió del servei de vigilància del parc agrari del Baix Llobregat al terme municipal de Sant Boi de Llobregat a l'empresa municipal CORESSA\nACG040225. Nomenament de representants i defensors en el recurs contenciós-administratiu ordinari 58/2004, interposat pels Srs. Pablo Petit Cunyat i Xavier Alemany Gatell.\nACG040226. llicència ambiental de l'activitat ja existent consistent en taller de reparació i venda al detall de vehicles, especialitat en mecànica, xapa i pintura a la carretera Santa Creu de Calafell, núm. 54\nACG040227. Autoritzar la despesa a favor de l'empresa STACHYS SA pels treballs de manteniment de jardineria corresponent a les obres del Projecte de remodelació de les illes centrals de Camps Blancs, Fase II:: illa del mig, de Sant Boi de Llobregat, del mes de l'1 de gener al 31 de juliol de 2004\nACG040228. Encarregar a la societat municipal Corporació d'Empreses i Serveis de Sant Boi SA (CORESSA), el servei de manteniment de jardineria de l'Àrea de Lleure de Torre de la Vila, durant l'any 2004\nACG040229. Encarregar a la societat municipal Corporació d'Empreses i Serveis de Sant Boi SA (CORESSA), el servei de manteniment de les noves zones enjardinades: Ciutat Cooperativa-Molí Nou, Riera Gasulla, C-245, Camps Blancs Illes 1, 2 i 3 (S-1, S-2 i S-3), durant l'any 2004\nACG040230. Aprovar les certificacions d'obra número 11, número 12 i número 13, corresponents a les obres del Projecte d'actualització del procés constructiu i de preus de la canalització de la Riera Roja (Col·lector principal i ramal C-245), a favor de l'empresa ALDESA CONSTRUCCIONES SA\nACG040231. Aprovar les certificacions d'obra número 3, número 4 i número 5, corresponents a les obres definides pel Projecte d'obra municipal ordinària revisat d'ampliació de les dependències de la policia municipal per a la instal·lació de la nova central de comunicació a Sant Boi de Llobregat, a favor de l'empresa SAPIC-ELINSA UTE-9\nACG040232. Aprovar les certificacions d'obra número 1 i número 2, corresponents a les obres pel Projecte d'obra municipal ordinària d'enllumenat monumental i perimetral de la rotonda de la confluència de la C-245 amb la B-201, a favor de l'empresa ISTEM SL\nACG040233. Devolució d'ingres a la Generalitat de Catalunya. Departament de Treball i Indústria, del Taller d'Ocupació "Gestió del medi natural i Atenció domiciliaria"\nACG040234. Aprovació aportació ordinària al Patronat Municipal de Comunicació per al desenvolupament de les activitats corresponents als mesos de gener i febrer de 2004\nACG040235. Aprovació inicial del projecte d'obra municipal ordinària per a la construcció d'un Centre Especial de Treball a la parcel.la E-3 del Sector Can Calderon


Article de Valèria Gaillard a propòsit de la publicació de "Reportajes de la historia" de Martí de Riquer i Borja de Riquer, editat per Acantilado. - Opinions - En Veu Alta\nArticle de Valèria Gaillard a propòsit de la publicació de "Reportajes de la historia" de Martí de Riquer i Borja de Riquer, editat per Acantilado.\nVeure la història en calent\nMartí i Borja de Riquer apleguen en dos volums reportatges i cròniques que abasten tota la història de la humanitat.\nBorja de Riquer (Foto: Robert Ramos)\n“No és un llibre d'història tradicional, sinó que manté la vivacitat del testimoni” Un total de 153 narracions, 26 segles d'història –des de l'any 430 abans de Jesucrist fins a la declaració de guerra a l'Iraq de Bush el 2003–, prop de tres mil planes de testimonis directes que relaten diferents episodis de la història que els ha tocat viure. Això és el que proposen els historiadors Martí de Riquer i el seu fill Borja de Riquer a Reportajes de la historia (Acantilado).\nGran part del material aplegat en els dos volums procedeix d'una obra d'encàrrec que Martí de Riquer va començar el 1962 per a una col·lecció de venda a domicili, avui introbable. La idea va ser del mateix Riquer, que als seus 96 anys “està bé, no treballa, però segueix llegint”, segons va explicar el fill. Sembla que l'especialista del Quixot va recollir una sèrie de textos de testimonis històrics per il·lustrar les seves classes a la universitat. Borja de Riquer va entrar en el projecte el 1972. Recentment ha actualitzat algunes traduccions, ha revisat els capítols anteriors i n'ha afegit de nous a partir de la caiguda d'Allende, el 1973. “Els documents ofereixen visions parcials i no gaire objectives, atès que són testimonis que estan involucrats en els episodis que descriuen; per això parlem de reportatges”.\nL'editor Jaume Vallcorba, que signa les dues cròniques recollides sobre la caiguda del mur de Berlín, destaca la “qualitat èpica” que tenen els documents: “No és un llibre d'història tradicional, sinó que manté la vivacitat del testimoni presencial”.\nUna de les particularitats d'aquests textos és la seva qualitat literària. Així, hi trobem escrits de Churchill i de De Gaulle, “grans escriptors”, o bé de Charles Chaplin, que tracta de la cacera de bruixes, de la qual va ser víctima. També hi han inclòs el relat de la mort de Sòcrates de Plató, tot i que no en va ser testimoni directe, per la bellesa literària del text. Un dels testimonis més “impressionants” és el de Colom sobre el descobriment d'Amèrica: “Explica com va amagar a la tripulació que eren molt lluny d'Espanya perquè no es tornessin bojos”. Pel que fa al casament de Napoleó, van triar la crònica d'un periodista britànic, mentre que del cas Watergate, “un episodi llarg i complicat”, van centrar-se en el desenllaç amb un text dels mateixos Bernstein i Woodward. Sobre els camps de concentració nazis, en canvi, el volum només aporta un breu informe dels judicis de Nuremberg publicat al Daily Herald: “Falten moltes coses, però ens havíem de cenyir als 150 documents”.\nLa majoria de les signatures són d'homes –generals, cronistes, periodistes...– a excepció d'algunes de dones, com ara la Princesa Palatina, que tracta de la cort de Lluís XIV, i Lluïsa de Bèlgica, que parla de la mort de l'arxiduc Rodolf de Habsburg.\nRespecte a la visió de la història que es desprèn del recull, Borja de Riquer es mostra evasiu: “Hi ha algun episodi optimista, però en altres casos depèn de la lectura que se'n faci, com ara la caiguda de la URSS que escriu Gorbatxov, en què es pot veure un model d'Estat que fracassa o bé un que triomfa”. En tot cas, més que d'un llibre de tesis, es tracta d'una exposició cronològica d'episodis coneguts i autònoms que el lector pot “picar” deixant-se temptar per la curiositat.\nEl Punt, 10 de desembre de 2010.\n7/1/2011 a les 17:02h,


SORTIDES La UEC dfe Gràcia permet participar en dues sortides per conèixer la dinàmica existent en el nostre centre. A partir d'aquí, caldrà fer-se soci per continuar participant.\nPREU En cada sortida hi haurà un recàrrec extra en el preu per als no socis en concepte d'equiparació amb la quota social.\nINSCRIPCIONS i ANUL·LACIONS La inscripció a les activitats es farà únicament al centre, prèvia entrevista amb el responsable de la sortida, el qual, informarà de la dinàmica de l'activitat i si aquesta correspon al vostre nivell. En cas d'anul·lació, cal avisar al responsable el més aviat possible.\nASSEGURANÇA / LLICÈNCIA FEDERATIVA L'entitat declina tota responsabilitat per qualsevol tipus d'accident provocat o sofert pels excursionistes i obliga la possessió d'una pòlissa d'assegurançaque cobreixi els riscs de les activitats de muntanya. Cal recordar que l'assegurança del RACC no cobreix aquest tipus d'activitat. La llicència federativa serà obligatòria per a sortides de baixa muntanya, senderisme i GR's, en les sortides de mitja muntanya, alta muntanya, alpinisme, escalada, descens d'engorjats, BTT, espeleologia, raquetes de neu i qualsevol modalitat d'esquí (alpí, de fons o de muntanya). Per obtenir la llicència federativa pregunteu a la secretaria de l'entitat.\nMATERIAL / EQUIPAMENT En qualsevol activitat de l'entitat serà necessari un material adequat a les característiques de la sortida. Per tal de fer la sortida, s'haurà de portar: 1. Motxilla de muntanya lleugera i anatòmica. 2. Calçat de muntanya, preferiblement de canya alta. 3. Roba d'abric. 4. Gorra i guants. 5. Roba adequada a l'època de l'any i a les condicions climatològiques previstes. 6. Impermeable o capelina. 7. Farmaciola personal. 8. Aigua (cantimplora plena des de casa). 9. Tots els àpats de la sortida (a excepció que s'indiqui el contrari).\nHORARI D'ATENCIÓ AL PÚBLIC L'horari d'atenció al públic de secretaria és de dilluns a divendres de 19 a 21 hores. L'horari per fer les inscripcions / anul·lacions per les sortides són els dimarts i divendres de 20.15 a 21.30 h.


UD Taradell - Partit destacat: El Benjamí B perd davant el Voltreganès\nEl Benjamí B va perdre dissabte al matí a la Roureda davant el Voltregànes. Els homes de Joel Collell i Àlex Jiménez van aguantar molt bé fins a l’últim quart de partit i van disposar d’oportunitats per marcar, però els de Sant Hipòlit i Masies de Voltregà van ser més efectius davant de porteria.\nEl Taradell va ser qui va començar a portar la iniciativa del partit. De fet, Isaac Doucluso no va marcar per poc al minut dos de partit en una doble ocasió. Tot i així, el Voltreganès va agafar protagonisme. Ben col·locat defensivament, va evitar que els taradellencs avancessin en el camp i de mica en mica va acostar-se, sense perill, a la porteria taradellenca. Just abans de finalitzar el primer temps, després d’un córner mal rebutjat per la defensa, Jan Linares aprofitava el rebot per marcar el primer gol dels grocs i negres.\nAl segon temps, els blancs-i-blaus van començar igual que a la primera part. De fet, el Taradell va dominar tot aquest segon temps. David Zingh va avisar amb un xut de falta directa al minut 1, en què el porter va desviar a córner en una doble parada. Cinc minuts més tard, Oriol Payerols va desaprofitar una ocasió davant el porter després d’una bona combinació taradellenca. Dos minuts més tard, David Zingh aprofitava per marcar el primer gol després d’una jugada embolicada dins l’àrea i posar l'empat a 1. Un minut més tard, el Taradell va estar apunt de fer el segon, després d’un xut des de fora l’àrea de David, va trobar el cos d’un jugador que va desviar la trajectòria de la pilota.\nJa a la segona part, durant el tercer quart els dos conjunts van anar temptejant el joc. Sense domini clar de cap equip, el joc es va centrar al mig del camp. Tot i així, va ser el Voltreganès qui va disposar de les millors ocasions i qui va pressionar a la porteria local. La primera a la sortida d’un córner, que no va acabar al fons de la xarxa per poc. En l'última jugada del primer temps, en una pèrdua de pilota de la defensa taradellenca, Jordi Camps tornava avançar els visitants en el marcador.\nFinalment, al quart temps el Taradell va sortir a buscar el gol a la desesperada i això ho van aprofitar els visitants per fer contraatacs i acabar golejant els taradellencs. El primer gol va arribar als tres minuts, després d’un mal refús del porter local que va acabar al fons de la xarxa. Al minut 8 va arribar l’1-4 d’una rematada a plaer després d’una centrada del rival. I ja a les acaballes del partit, el Voltreganès va aprofitar per fer el definitiu 1-5 després a partir d'una bona jugada del conjunt visitant.\nResultat injust, que no ha permès el Benjamí B sumar la primera victòria a la lliga, després d’empatar la setmana passada.\nU. D. Taradell: Gerard Costa, Marc Ripollès, Isaac Doucluso, Marc Ripollès, Roger Rafart, Joan Pujol, Gil Cambra i Marc Raurell. També Oriol Reig, Aniol Pérez, David Atma, Oriol Payerols i Pau Caballeria.


Cornèlia Abril: Barbara Pym\nPublicat per Cornèlia Abril a 18:17\nmatilde nuri i espona 15 de febrer de 2016 a les 20:16\nara pensava que podríem canviar l'etiqueta i escriure: 'Grans autores poc conegudes', perquè potser tindrà un protagonisme més aviat femení\nSilvia 16 de febrer de 2016 a les 8:42\nBé, l'intenció era parlar d'autors i autores...no restringir-nos a les dames. Estic segura que tots hem conegut perles literàries escrites per un o una autors desconeguts pel gran públic...bon dia, guapa:-))\nMontse 15 de febrer de 2016 a les 20:29\nNo sé si cal, Mati, perquè estic seguríssima que també hi deu haver homes, entre els escriptors poc coneguts (o gens coneguts).\nA mi m'agraden les històries mal anomenades "vulgars". M'agraden les històries de gent normal i corrent, que va al súper, que ha de lluitar cada dia amb les coses quotidianes... molt més que les històries d'herois, heroïnes i princeses... estic segura que el que ens recomanes, Cornèlia, m'agradarà. El problema és trobar temps per llegir, perquè hi ha tantes "llaminadures" que em criden, que la lectura acaba sent una de les darreres (llaminadures) i això em sap un greu!!!\nSilvia 16 de febrer de 2016 a les 8:44\nSí, tenim problemes per llegir tant com voldriem, els lletraferits...sort que és un problema amable. Bon dia, Montse;-))\nPepa Bagaria 15 de febrer de 2016 a les 21:44\nTot un descobriment. I a més, una "ànima felina"!\nSilvia 16 de febrer de 2016 a les 8:45\nPepa, bon dia! Si t'hi fixes, a la foto de Jane Bowles surten un lloro...i també un gat. Les dues escriptores tenen ànima felina, com tu. Muacs;-))


L'empresa gironina KFT Food Technology fabricarà vuit màquines per als EUA per un valor de prop d''un milió d'euros - Diari de Girona\nL'empresa gironina KFT Food Technology fabricarà vuit màquines per als EUA per un valor de prop d''un milió d'euros\nLa fàbrica de Cornellà del Terri ja exporta el 85% de la seva facturació en només quatre anys de vida\nacn | cornellà del terri 30.08.2019 | 10:32\nL'empresa gironina KFT Food Technology fabricarà vuit màquines per als EUA per un valor de prop d''un milió d'euros KFT Food Technology\nL'empresa KFT Food Technolgy, amb seu a Cornellà del Terri (Pla de l'Estany), ha tancat un contracte amb una firma de referència en el sector de l'alimentació dels Estats Units per construir vuit màquines processadores de carn. El contracte suposarà una facturació de prop d'un milió d'euros per a la factoria gironina. L'empresa es va fundar el 2015 i aquest 2019 preveu tancar l'any amb una facturació de 750.000 euros. Tot i així, el 85% d'aquests diners es deu a l'exportació de les seves màquines. Actualment l'empresa té una important presència a l'Amèrica Central, l'Amèrica del Sud i Rússia. Els seus clients són, principalment, empreses que processen aliments per a supermercats.\nDe tota manera, ell ha volgut especialitzar la seva empresa en el disseny i fabricació de màquines fetes a mida per a la indústria alimentària. Per això, el fundador i director de l'empresa afirma tenir un producte únic a la demarcació gironina. "La clau del nostre creixement és la personalització de les nostres màquines i la millora dels processos per tal d'obtenir el màxim rendiment del producte i optimitzar la seva manipulació", ha reblat Martí Clos.\nAixò representa que cada màquina es va versionant contínuament per adaptar-se al mercat. Tot i que comporti "un risc" el fet de transformar cada vegada la màquina, el fundador creu que "l'especialització al nostre sector és vital per sobreviure".\nTot i ser una empresa exportadora, la proximitat és el seu punt fort i per això es fa tot el procés de producció únicament des de la planta de Cornellà del Terri " aquí fem tota la cadena , des del disseny de la màquina, la soldadura i també tota la part elèctrica i de programació", explica Clos . La companyia compta amb 8 treballadors . L'empresa gironina APR (Aduanas Pujol Rubió) s'encarrega de gestionar els tràmits d'exportació.\nAmb les màquines de KFT l'empleat només hi ha de col·locar el producte i indicar i programar el tipus de processament. L'automatització dels processos permet als clients de la firma incrementar la qualitat del producte i tenir un major control de la producció.


300 dites que faran història: 222 - Barca vella, per fer-ne estella\nSi dèiem Bandera vella, honra de capità, el refranyer sempre té aquell contrapunt i també diu que Barca vella, bony o forat o Barques velles sempre fan aigua. Casa vella, tot són goteres. Per tant, algunes coses o estris vells ens són útils i ens mostrem orgullosos de tenir-los, però d’altres esdevenen inservibles o les seves prestacions no són les mateixes que el primer dia. Nostàlgia o novetat?\nContrastar dites com aquesta (podem parlar d’antiparèmies, que són aquelles dites que tenen sentits contraposats o contraris) ens fa allunyar-nos d’aquella dita que diu que El refranyer mai és mentider. O era Home refranyer gos i malfaener?\nAlguns contrasentits de dites, sobretot en les meteorològiques pot venir donat per variacions climàtiques, que fan que una dita sigui certa en determinats llocs i en d’altres no. Però contrastos com la dita castellana No por mucho madrugar amanece más temprano o la catalana Qui matina, fa farina (en castellà també diuen A quien madruga, Dios le ayuda) només es poden explicar perquè el refranyer és fruit de la saviesa popular, acumulada de molts anys, tradicions i pensaments.\nEtiquetes de comentaris: 222, vellesa


Published: 8 abril 2010Posted in: Actualitat, AltresTags:\nLes sigles no enganyen: JB. Judith Butler va deixar anar el seu discurs corrosiu entre un públic “gafapasta”, embriac per les inicials de la conferenciant. Una nova mostra de la incapacitat de pensament crític de la patuleia “pijo-progre” (o més aviat, aspirant a) que s’asseia per terra un cop el cadiram havia exhaurit existències.\nCom les estrelles de rock, va aparèixer entre la foscor adjacent a l’escenari acompanyada del mestre de cerimònies afecte al règim (Josep Ramoneda), embolcallada per aplaudiments a…: el que encara no havia dit? La previsió del què diria? La qualitat de la seva obra? Potser només de benvinguda.\nI com les estrelles de l’mp3 va oferir una barreja bona de contundència, de novetat i de continuïtat. Contundència: pensa què diu i sap com articular el discurs per aconseguir la captació mental dels oients. Novetat: com els cantaires, fa la presentació del nou LP, del darrer Llibre Publicat (in spanish words): Marcos de guerra. Las vidas lloradas. Continuïtat: perquè no sembli que se’n va de del discurs queer que l’ha feta triomfar, acaba la conferència amb una cerca de legitimació en l’espai discursiu en què [e]l[e]s groupies la veneren.\nMés enllà d’acords o desacords, Butler fa una anàlisi interessant i intel·ligent dels sistemes que concorren en la regulació de la violència. Fent-ne una abstracció (jo), apunta com la violència ens arriba a través dels mitjans en uns marcs que no són neutres. Aquests marcs tenen un doble vessant. El primer és purament físic, el límit de la pantalla de televisió, de la fotografia, de la imatge seleccionada, estàtica o en moviment. El segon, molt més perillós (i conseqüència de l’anterior) el marc mental, el límit d’allò que pensem, el dirigisme mental no reconegut que ens porta a assimilar i interpretar la realitat sota l’aparença de llibertat. En resum, la guerra, la violència ens arriba a través dels mitjans, que són els encarregats de regular la violència, determinar allò que és acceptable/reprovable per la societat (no oblidem que els discursos alternatius sempre esdevenen el no discurs; perquè el discurs dirigit i imposat sembli neutre necessita de l’existència de veus diverses, que per rebre l’etiqueta “d’alternatives” ja s’incorporen, en el millor dels casos, com a vies terciàries a l’autopista discursiva). En la selecció de les imatges, la seva edició, el moment de difusió, el control dels comentaris explicatius a la imatge… tot plegat crea una narració dels fets, una novel·lització de la realitat. Un ús creatiu dels fets, un copy&paste que tria i organitza els frames per aconseguir un discurs versemblant, que no ver. D’aquesta manera les imatges, els mitjans, esdevindrien armes de guerra: creadores de pensament a favor o en contra d’accions bèl·liques. Més enllà de la propaganda de guerra clàssica, Butler incideix en les trampes del discurs que creen aquests marcs.\nUn exemple: Podríem convenir que matar civils en una guerra és dolent. Si a més són menors o dones, encara pitjor (no entro en el menysteniment flagrant que suposa vincular una dona amb la feblesa física i mental d’un infant i, de retruc, un home a una suposada perillositat connatural). A partir d’aquí imaginem que l’equip de guerrers A ataca el B. Cap problema, és com un esport en què existeixen unes regles. Guerregen entre ells a veure si guanyen i punt. Ara bé imaginem que en un atac d’A a B moren civils menors de 18 anys. La conclusió és clara, els A són dolents. O no. I si comencem a jugar amb els marcs. I si ens diuen que han estat usats com a escuts humans; és a dir que el grup B els ha distribuït en un espai concret per ser un topall contra atacs en un territori on potser amaguen arsenal… En aquests moments els dolents són els del gup B per haver fet servir els nens per a la guerra, i així els del grup A queden immaculats de culpa, sempre que lamentin aquella pèrdua i l’etiquetin amb l’eufemisme dany col·lateral.\nAra bé, tot i la saviesa de les paraules de Judith Butler, no cal combregar amb rodes de molí, passar per alt les trampes que ens fa. I aquí és on la patuleia “pijo-progre” hauria de saltar, però sembla que tenen la capacitat d’anàlisi crítica emboirada pels efluvis de JB. Per evidenciar el funcionament dels marcs Butler es basa, gairebé en exclusiva, en el conflicte arabo-israelí. I fa trampa perquè ella mateixa crea un marc, sense imatges, un marc discursiu, una interpretació dels fets, de les dades, una alternarració. Això no tindria res de reprovable (són exemples clarividents ) si fos directa i establís les pautes de joc. Ei, que sóc més aviat favorable a l’equip dels àrabs. Perfecte, no menteixes i tots sabem des quina posició fas l’anàlisi. El problema rau en què sota l’aparença d’un discurs i d’una anàlisi lliure, casualment només reporta exemple en què l’equip israelí utilitza els marcs com a armes de guerra. I no cal pensar gaire per trobar greus errors històrics per totes dues bandes.\nCom era d’esperar, el to antisemita absurd no produeix cap efecte de revolta entre la patum “gafapasta”, que en la quintaessència del consumisme-eco comprarà/adoptarà fills de colors, els ensenyarà a reciclar i ser tolerants amb la diferència i respectuosos i defensors del col·lectius oprimits: dones, diversitat sexual, immigrants… Ara bé a continuar cridant “ianquis go home!”.\nFONT del vídeo: CCCB <http://www.cccb.org/ca/noticia-judith_butler_en_directe-34722>


Aleix Bou, campió de Catalunya! – Club Natació Terrassa\nAleix Bou, campió de Catalunya!\nJun 20, 2019 Jaume Vidal General, Secció de Patinatge\t0 comments Aleix Bou, campionat catalunya cadet patinatge\nAleix Bou, campió de Catalunya cadet de patinatge artístic en la modalitat de lliure\nEl patinador Aleix Bou va proclamar-se campió de Catalunya cadet en la modalitat de lliure en la competició que va celebrar-se el cap de setmana passat a Mollerussa.\nAmb dues coreografies dissenyades per Óscar Molina, Aleix Bou es va imposar amb molta autoritat. El patinador egarenc va exhibir el seu domini ja des del disc curt en executar un programa excel·lent, sense errades, que el va enfilar al primer lloc. Sota els sons de Fever, de Michael Buble, Bou va clavar el doble axel, el salt de màxima dificultat que incloïa el disc, i es va mostrar brillant des del punt de vista artístic, una virtut que es té molt en compte en el nou sistema de puntuació que s’ha posat en marxa aquesta temporada. El patinador local va encapçalar la classificació amb 44,61, per davant de Pau Berbegal (AP Lliçà de Vall), que en va sumar 26,64, i d’Arnau Pérez (CPA Tona), que en va totalitzar 24,49.\nBou va certificar la seva victòria en el disc llarg tot i no exhibir el mateix nivell d’excel·lència que en el programa curt. Va cometre una errada només començar el disc, en el doble axel, però va saber refer-se. Sota els sons de la banda sonora de la sèrie Peaky Blinders, va patinar amb velocitat i alçada i va executar de forma impecable el triple que contemplava el programa. El patinador local va aconseguir 101,22 punts, molt per sobre de Miquel Cases (CET 10 Club), segon amb 69,37. Arnau Pérez, del CPA Tona, va completar el podi amb 69,29.\nAquest resultat classifica Bou per al Campionat d’Espanya Cadet que se celebrarà a Parets del Vallès del 18 al 20 de juliol.\nConvocat per a l’Europeu cadet en parelles\nD’altra banda, Aleix Bou ha estat convocat per la Federació Espanyola de Patinatge per al Campionat d’Europa Cadet en la modalitat de parelles, en la qual competeix amb Mireia Martínez en representació del CPA Arenys de Munt. La màxima cita continental cadet se celebrarà a Harsefeld (Alemanya) el 30 i 31 d’agost. Bou tractarà d’assolir la classificació també en la modalitat individual en el Campionat d’Espanya de Parets del Vallès.\nRècord d’Espanya màster!\nMartín i Martín, renovats\n5 podis en el Campionat de Catalunya de Kyus\nLa competició va celebrar-se dissabte a Montcada i Reixac.\nObertura de la piscina del Pla del Bon Aire\nA partir del dilluns 28 de juny i fins al diumenge 29 d'agost.\nEl cadet femení, quart a la VII Be Water My Friend Cup\nEl cadet femení, quart a la VII Be Water My Friend Cup 2019 de waterpolo.\nSet 10, 2019 / 0 comments\nMario Guillén, quart…\nMario Guillén, quart en el 9è Premi Gran Fons Nedant Costa Daurada – El Garraf.


Vols barats de Gran Canària a Valladolid des de 205 € a Iberia\tUtilitzem cookies pròpies i de tercers per millorar la teva experiència i els nostres serveis. Si continues navegant considerem que n’acceptes l’ús. Pots obtenir més informació a la Política de cookies.\nVols barats Valladolid Gran Canària-Valladolid\nNecessitem que ens indiquis les dates concretes del viatge per poder mostrar-te els preus per a aquest trajecte. Vols barats de Gran Canària a Valladolid (VLL) de Gran Canària a Valladolid Gran Canària-Valladolid, Espanya On et portem?\tSi l'origen i la destinació són a Espanya, se't mostrarà l'opció de "família nombrosa". Si, a més, esculls com a origen o destinació algun punt de les Illes Canàries, les Illes Balears o Melilla, se't mostrarà l'opció de "resident" en alguna d'aquestes regions. I, si el vol és entre Madrid i Barcelona, s'activarà l'enllaç de "Buscar Pont Aeri".\nConsulta l’oferta de vols de Gran Canària a Valladolid i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Gran Canària a Valladolid. Els preus mostrats corresponen a cerques de vols a de Gran Canària a Valladolid fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


L’Escola Pia de Caldes, la Fundació Sanitària Mollet i la Fundació Santa Susanna formen professionals de la salut – Escola Pia de Catalunya\nL’Escola Pia de Caldes, la Fundació Sanitària Mollet i la Fundació Santa Susanna formen professionals de la salut\nPàgina inicial/Educació/L’Escola Pia de Caldes, la Fundació Sanitària Mollet i la Fundació Santa Susanna formen professionals de la salut\nLa primera promoció la formen més de 20 alumnes. Són de Caldes, Mollet, Granollers, Lliçà, Sant Feliu i d’altres poblacions dels dos vallesos.\nLes tres institucions col·laboren en l’organització del cicle formatiu de grau mig en Tècnic/a en Cures Auxiliars d’Infermeria. És un cicle singular perquè l’alumnat fa les classes majoritàriament a l’Hospital de Mollet, molt a prop del món laboral i empresarial amb un equip docent format per professionals de la salut, i un dia a l’Escola Pia de Caldes.\nAquest cicle formatiu, amb reconeixement oficial i gestionat per l’Escola Pia de Caldes, compta amb un 80% de classes teórico-pràctiques a l’Hospital de Mollet, en un aula dotada específicament del material i equipament per a la formació, i l’altre 20% s’imparteixen a l’Escola Pia de Caldes.\nL’alumnat disposa i compta amb una plataforma educativa per completar el seu aprenentatge, amb professorat de la salut amb experiència de l’Hospital de Mollet i de la Fundació Santa Susanna i també amb tutoria personal que li fa l’acompanyament i el seguiment.\nEls futurs professionals podran treballar com a auxiliars d’infermeria en un geriàtric, en un centre pediàtric, d’atenció primària, de salut mental o de cures d’infermeria a domicili entre d’altres opcions.\nEscola Pia de Catalunya, Àngels Doñate (671 671 328) comunicacio@escolapia.cat\nFundació Sanitària, Marina Pujol (680 731 768) comunicacio@fsm.cat


La tisorada apuja la tensió a la comunitat educativa « Plataforma de Veïns Afectats del Barri del Congrés\n« Un jutge investiga la tramitació de l’hotel Vela\nLes entitats de La Barceloneta abandonen unitàriament la comissió de seguiment del Consell de Barri »\nLa comunitat educativa veu amb molta preocupació les retallades que està anunciant el Departament d’Ensenyament que dirigeix Irene Rigau. L’últim episodi, després d’anunciar que s’atura la implantació dels ordinadors als instituts, el programa 1×1, ha estat l’enviament d’unes cartes a instituts i escoles que diuen que s’hauran d’estrènyer encara més el cinturó i que aquest 2011 rebran només per a despeses corrents el 81% del pressupost del 2010.\n“És una retallada preventiva”, va sortir al pas ahir la secretària general d’Ensenyament, Maria Jesús Mier. I va assegurar que “aquesta és només una mesura que espera l’aprovació dels pressupostos del 2011”.L’explicació, però, no va convèncer ningú. “Indiscutiblement els instituts ja anem molt justos. No serà gens fàcil retallar i sí que és veritat que molts centres poden estar sobre la corda fluixa”, va explicar ahir Jaume Prat, president de l’Associació de Directius de l’Educació Pública de Catalunya.\n“És una retallada que afecta la vida dels centres, no només dels professors, i en molts instituts la falta de diners pot suposar, per exemple, que no es puguin pagar els subministraments bàsics”, va denunciar ahir Àngel García, responsable d’Ensenyament Públic de CCOO.\nEls sindicats opinen que la retallada de pressupost pot afectar la compra de materials i recursos didàctics, des de materials per a les aules i tallers fins a la reposició de mobiliari.\nA diferència dels centres de primària, on el manteniment va a càrrec dels ajuntaments, els instituts, propietat de la Generalitat, es financen de manera autònoma, a través dels pressupostos del govern. “Estem sorpresos”, va admetre la presidenta de la FAPAC, Imma Fuyà, que, no obstant, no vol desenfundar la destral de guerra amb la nova consellera. “Farem una primera trobada de tota la comunitat educativa i, l’actualitat mana, quedarem per demanar-li una reunió. Hi hem d’anar en positiu i preguntar a la consellera quines són les seves prioritats. Després, ja veurem”, va dir.\nLa reunió estava convocada des de finals del curs passat, quan sindicats, pares i altres entitats relacionades amb la comunitat educativa (associacions de veïns, SOS Racisme i entitats de l’educació en el món del lleure, etc.) van decidir constituir una plataforma comuna.\nInstituts del Baix Llobregat, els primers a rebre la carta, han començat a mobilitzar-se. Alguns directors suggereixen comunicar al govern que reduiran despeses implantant la jornada intensiva durant tot l’any, per estalviar a l’administració les despeses de menjador.\nLes retallades als instituts afecten la vida dels centres, sobretot dels alumnes\nresponsable ensenyament públic de ccoo\nL’educació ha d’estar al marge de les retallades per la crisi\nportaveu sindicat ustec\nEl Punt Barcelona 17-02-2011\n17 febrer 2011 | Paraules clau: Ensenyament, Generalitat, Govern, Retallades, Rigau, Sindicats | Tema: Crisis, Cutura, El nostre barri, Generatitat


GRAU ROIG - MONTMALúS - REFUGI DE L'ILLA - ESQUÍ DE MUNTANYA\n17-03-2018 - Coll de Pal\n18-03-2018 - Refugi de l'Illa - Coll Montmalús - Grau\nInicialment teníem reserva per anar al refugi de Llauset (Osca), però el mateix divendres fem canvi (previsió allaus desfavorable) i reservem amb molta sort per la nit de dissabte al nou refugi de l'Illa a Andorra.\nSortim de Grau Roig amb sol, però ja s'endevinen núvols a la vista. Sembla que ha nevat uns 10 cm durant la nit. Anem directes cap al coll de Montmalús, on ens trobem a les clàssiques motos de neu de merda de la zona. Soroll i olor de benzina :-(\nFem el coll i tirem cap al cim, uns amb ganivetes i d'altres amb grampons. A la baixada ja s'està tapant i no gaudim de gaire relleu. Capa de neu freda de 10cm sobre d'una crosta dura. Creuem el llac de Montmalús per l'esquerra, per anar a buscar la seva desembocadura per acabar baixant entre arbres (està molt guapo) fins al riu Vallcivera (Catalunya), GR11. Comença a nevar però no emprenya. Fa fred. Posem pells, remuntem cap al pla de Vallcibera. Ja s'endevina el coll de l'Illa que és per on volem creuar. Pujada agradable, un cop al coll continuem planejant encara amb pells, fins que veiem la presa, des d'on llavors ja tenim el refugi a tocar. Baixem amb pells (no paga la pena) i donem la volta per la part inferior (no cal) per buscar la porta.\nL'entrada del refugi està pensada per l'estiu, doncs és un passadís estret on cal deixar les coses. Un tap constant de gent. Cal millorar-ho.\nRefugi molt maco per dintre, de fusta clara, molt ben aïllat, temperatura agradable, bon sopar, dutxa calenta, pijades, concert de nit, una mica car... guai ;-)\nSortida de 9 socis del Club Muntanyenc Sant Cugat.\nCap el coll de l'Illa al centre de la imatge\nA sota el refu antic. A sobre el refu nou de l'Illa (Andorra)\nEntrada del nou refugi de l'Illa\nMenjador del acollidor refugi de l'Illa\nDormitori de 8 del refugi de l'Illa


El blog de Claudi Puchades: Nit i Dia al MACBA\nEl MACBA celebra el Dia Internacional dels Museus amb portes obertes i ofereix activitats extraordinàries la Nit dels Museus\nEl Museu d’Art Contemporani de Barcelona celebra el Dia Internacional dels Museus, dimecres 18 de maig, amb una jornada de portes obertes, de 10h a 19.30h i accés lliure a totes les exposicions en curs.\nDissabte 21 de maig, amb motiu de la Nit dels Museus, ofereix un programa d’activitats extraordinàries amb entrada lliure de 19h a 1h.\nPortes obertes 11h a 19.30h\nAccés lliure a totes les exposicions\n- Andrea Fraser. L’1%, c’est moi\n- Punk. Els seus rastres en l’art contemporani\n- José Antonio Hernández-Díez. No tinc por de cap mal\nPortes obertes 19h a 1h\nA més d’accés gratuït a totes les exposicions, el MACBA oferirà un ampli programa d’activitats adreçat a públics de totes les edats. Les activitats començaran dissabte a les 10 del matí amb la venda especial de MACBABOOKS, que oferirà publicacions a un preu especial de 6€. El podi del MACBA s’unirà també a la festa amb la instal·lació d’un bar-terrassa a l’aire lliure a càrrec de Morro Fi dissabte, de 17 a 1 h de la matinada.\nEl públic familiar podrà gaudir dissabte de 17.30h a 19.30h del taller de MACBA en Família Cap endins i cap enfora, per edats recomanades entre 6 i 12 anys, que convida a jugar i experimentar amb l’arquitectura de l’interior i l’exterior de l’edifici a partir d’una obra- un forat que travessa el museu- de Luz Broto.\nHabitació 1418, realitzat en col·laboració amb el CCCB, organitzarà dissabte de 19h a 21h un taller obert a tots els joves d’entre 14 i 18 anys, al que hi podran accedir en qualsevol moment. Al vespre, el MACBA es viu proposarà a les 20h i a les 22h un espectacle de dansa REM, d’una durada de 15 minuts, cadascuna de les sessions.\nConsulteu programa complet NIT aquí\nPublicat per claudi puchades a 13:35\nEtiquetes de comentaris: Noche y Día en el MACBA.


L'exposició forma part d'un projecte més ampli, “Polititzacions del malestar. Processos creatius i experiències compartides”, una iniciativa que abraça activitats, conferències i mostres a diversos espais i en la qual participen més d'una quinzena d'artistes. Una proposta d'essència col·lectiva que inclou a més de Can Manyé, l'Arts Santa Mònica, la Universitat de Barcelona, el Grup de recerca Art, Arquitectura i Societat Digital, el Centre d'Art Maristany de Sant Cugat, entre d'altres, que aprofundeix en altres maneres de gestionar el malestar des dels processos creatius.\nObres de Ulla Lima i alumnes de l'Institut L'artista Ulla Lima va finalitzar el cicle formatiu d'Arts aplicades al Mur de l'escola Llotja amb un treball final excel·lent en el qual tractava la malaltia crònica que pateix, tutoritzat per Nora Ancarola. Una relació que ha perdurat en el temps i que, arran d'una exposició per a la Xina A.R.T. el 2016 que feia visible una part de l'obra d'aquells anys d'estudi, ara permet mostrar a Can Manyé una ampliació del projecte amb noves peces realitzades aquest últim any i que, a més, recull el resultat d'un treball pedagògic en el qual ha participat l'alumnat de 4t d'ESO de l'institut d'Alella, dirigit per Xavi Sert i Letícia Rodríguez.\nL'exposició s'inaugura el divendres 17 de novembre a les 20h a Can Manyé, i es pot visitar en dimecres, dijous i divendres de 17.30 a 20.30h i cap de setmana d'11 a 14h.


Distribució d'espais — Naturgy\nSi aconsegueixes crear un espai flexible en què puguis viure còmodament, a més de dur a terme totes les activitats de lleure que t'agraden, com jugar amb els nens, celebrar festes amb els amics o practicar ioga, hauràs creat el teu racó del benestar.\nPer gaudir d'una llar còmoda i confortable, el primer que hem de tenir en compte és la distribució dels espais de l'habitatge, ja que determinaran les activitats que hi podem dur a terme.\nDestinar una o diverses activitats per a cada estança\nAbans que res, hem de pensar on farem cada cosa per poder definir quines són les necessitats que haurem de cobrir a cada habitació. Per exemple, al saló, hi hauria d'haver una bona font de llum natural, ja que és l'estança més utilitzada i en la que, probablement, més hores passarem.\nTraça una circulació eficient\nQuin creus que és el camí més ràpid per travessar la casa i moure't còmodament d'una estança a l'altra? Traça aquest camí mentalment i no posis cap objecte que l'obstaculitzi, de manera que la circulació per l'habitatge sigui tan còmoda i eficient com sigui possible.\nRespectar els elements integrats\nAbans de moblar i decorar, ens hem de fixar en respectar l'obertura de les portes i les finestres, en no tapar els espais d'il·luminació natural i ventilació i tenir en compte les canonades d'aigua, la presa elèctrica, els radiadors o els extractors, així com els armaris de paret, les xemeneies o qualsevol altra entitat integrada de l'habitatge.\nSeparar estances sense utilitzar envans\nEspecialment a les llars de dimensions molt reduïdes, es recomana no desaprofitar l'espai amb portes i parets i crear-hi un espai circular, és a dir, que tingui entrada i sortida per diferents parts. Les portes corredisses, les mampares o els plafons d'arròs, paper o tela permeten separar dues zones d'una casa sense restar-ne centímetres i, per tant, augmentar-hi la sensació d'espai.\nEspais fixos i espais flexibles\nLa cuina, el bany i el dormitori són els tres espais de la casa amb una funció més determinada: cuinar, menjar, rentar-se i descansar. Per això, el mobiliari d'aquestes habitacions pot ser més fix i funcional, perquè rarament tindrem necessitat de canviar-lo. El saló, la terrassa o el jardí, en canvi, són estances més versàtils en què podem dur a terme moltes activitats i on és més recomanable disposar de mobles i elements més decoratius i flexibles, de manera que puguem convertir el nostre saló en una pista improvisada de bàsquet per als nens o en una pista de ball per a una festa.\nÚs de l'espai vertical\nSi l'alçària ho permet, una manera de guanyar espai és elevar els elements mitjançant prestatgeries o altres recursos penjats a la paret. Si aconseguim mantenir el terra més espaiós, guanyarem ordre i comoditat. Un exemple en són les lliteres per als nens o els llits elevats que permeten situar un armari o un escriptori just a sota.\nAprofitar els racons morts\nA les cantonades o als espais morts els podem treure partit destinant-los a l'emmagatzematge d'objectes o bé convertint-los en racons decoratius.


Magatzem online Mercadona a Alacant - Mercadona\nMercadona, companyia de supermercats físics i de venda online, ha començat els treballs per a la construcció del seu magatzem exclusiu per a la compra online a Alacant, que se sumarà als que ja té en marxa a València, Barcelona i Madrid. El Rusc, com internament la companyia denomina els magatzems destinats al servici online, estarà situat a la carretera d'Ocaña, darrere de Mercalacant, i té prevista una inversió de més de 14 milions d'euros. Durant la fase de construcció participen 25 proveïdors que donen treball a 150 persones. La nau ocuparà 10.000 m² sobre una parcel·la de 19.000 m² de superfície i s'espera que es pose en marxa a mitjans de l'any que ve.\nDes d'este Rusc, on es gestionaran i prepararan les comandes online, la previsió és oferir el nou servici a la ciutat d'Alacant, i en funció de l'evolució del projecte, la companyia preveu expandir el servici a altres municipis de la província. L'equip que treballarà al Rusc d'Alacant estarà compost per aproximadament 340 persones, entre repartidors i pickers.\nLa nova compra online pretén millorar l'experiència de “El Cap” (client) en habilitar la nova web de compra i aplicació mòbil, a més de portar associats importants canvis estructurals que permeten optimitzar els processos de preparació i repartiment. En traslladar la preparació i l'enviament de les comandes al Rusc, en lloc de gestionar-les una a una des de les botigues, s'incrementa la productivitat i l'eficiència, amb la qual cosa es garantix un millor servici.\nA més, la flota de vehicles de Mercadona Online està composta per vehicles de gas que poden transportar fins a 15 comandes. Estos vehicles han sigut dissenyats exclusivament amb 3 zones de temperatura adaptades a cada tipus de producte: temperatura ambient, refrigerat i congelat. A més, incorpora un sistema de descàrrega mecanitzat que minimitza la manipulació de la càrrega, amb la reducció consegüent de sobreesforços per a les treballadores i els treballadors i la disminució del temps de descàrrega.\nTreballadors del Rusc de Getafe (Madrid).\nInterior del Rusc de València (València).


maresme360.cat :: Cultura - Notícies de Premià de Mar | El Museu de Premià de Dalt celebra aquest febrer un cicle de conferències sobre la història del Maresme | Portal digital de notícies del Maresme, agenda, articles, actualitat i serveis\nEl Museu de Premià de Dalt celebra aquest febrer un cicle de conferències sobre la història del Maresme El Museu de Premià de Dalt organitza, durant tot aquest mes de febrer, un cicle de conferències amb especialistes de cada divisió històrica per difondre el valor del patrimoni del Maresme. 04/02/2016 // Redacció\nLa temàtica de les xerrades va des de la Història Medieval (la relació entre els diferents estaments socials, camperols, creuats i el poder de l'església) pasant per la Història Moderna (el comerç marítim, colònies, revolució industrial) fins a la Història Contemporània (els canvis des de el segle XVIII a la democràcia). Les xerrades del cicle “Històries del Maresme” són gratuïtes i tindran lloc els dimecres 3, 10, 17 i el dijous 25 de febrer, a les 19h, a la Casa de Cultura Can Figueres, la seu del Museu de Premià de Dalt (Riera de Sant Pere, 88). Les conferències i els dies són els següents: 3 de febrerDra. Dolors Zamora, “Els ibers de la Laietania: pagesos, guerrers i aristòcrates”Dr. Joaquim Garcia Roselló, “El Maresme, un territori ple de romans” 10 de febrerDr. Joaquim Graupera, “Entre l'espasa, la creu i l'aixada. Històries del Maresme medieval” 17 de febrer Dr. Benet Oliva, “El Maresme modern (segles XVI-XVIII): Temps de canvis i creixement...” 24 de febrerDr. Alexis Serrano, “El Maresme contemporani, del Corregiment de Mataró del segle XVIII a la comarca democràtica. Alguns aspectes i anècdotes d'economia, societat i política”Programació de les conferències